ปกติประจำเดือนจะมาทุกเดือน แต่เดือนนี้มีอาการปวดท้องหน่อยๆเจ็บหน้าอก ไม่แน่ใจว่าเป็นเลือดหรือตกขาวมีสีน้ำตาล ไหลออกมาเล็กน้อย จะไหลออกมาแค่ตอนเช้า แบบนี้คืออาการแบบไหนคะ ก่อนหน้านี้มีเพศสัมพันธ์ผ่านมาเมื่อ 5 ก.ค. ค่ะ แบบตอนแรกไม่ได้ใส่ถุงแปปเดียวแล้วสักพักก็ใส่ถุงก่อนที่จะเสร็จค่ะ อาการแบบนี้จะเป็นอะไรคะ จะท้องไหมคะ
สวัสดีค่ะ การมีเพศสัมพันธ์ที่ไม่ได้ใส่ถุงยางอนามัยป้องกันเอาไว้ตลอดเวลานั้น ยังมีโอกาสตั้งครรภ์ได้อยู่ แม้จะค่อนข้างน้อย หากมีช่วงที่ไม่ได้ใส่ไม่นานนักประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งจากที่กล่าวมา เนื่องจากยังมีโอกาสตั้งครรภ์ได้ ควรตรวจยืนยันการตั้งครรภ์ด้วย โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป